หุ้นปิดเช้าบวก 5.77 จุด
ดัชนีหุ้นเช้า26 ต.ค. ปิดที่ 998.01 จุดเพิ่มขึ้น 5.77 จุดหรือเพิ่มขึ้น 0.58% ด้วยมูลค่าการซื้อขาย 19,373 ล้านบาท ดัชนีสามารถปรับขึ้นไปทดสอบ 1,001.06 จุดแต่ไม่สามารถยืนอยู่ได้ปรับตัวลดลงมาในที่สุด
26 ต.ค. 2553

ดัชนีหุ้นเช้า26 ต.ค. ปิดที่ 998.01 จุดเพิ่มขึ้น 5.77 จุดหรือเพิ่มขึ้น 0.58% ด้วยมูลค่าการซื้อขาย 19,373 ล้านบาท ดัชนีสามารถปรับขึ้นไปทดสอบ 1,001.06 จุดแต่ไม่สามารถยืนอยู่ได้ปรับตัวลดลงมาในที่สุด
ทิศทาง ดัชนี วันนี้นักวิเคราะห์บริษัทหลักทรัพย์กิมเอ็ง(ประเทศไทย)เชื่อว่ามีโอกาสสูงที่จะปรับตัวขึ้นทดสอบ 1,000 จุด จากแรงหนุนของหุ้นกลุ่มพลังงานที่ได้ประโยชน์จากการปรับตัวขึ้นของราคาน้ำมันไนเม็กซ์รวมถึงทิศทาง ดัชนีดอลลาร์ ที่มีแนวโน้มอ่อนค่าลงหลังเสร็จสิ้นการประชุม รมว.คลังกลุ่มประเทศเศรษฐกิจหลัก7ชาติ( G20 )ซึ่งที่ประชุมมีมติเห็นพ้องกันว่าประเทศเศรษฐกิจเกิดใหม่ควรลดการแทรกแซงค่าเงินและปล่อยให้เคลื่อนไหวอย่างเสรีมากขึ้น รวมถึงแรงขับเคลื่อนจากการคาดการณ์การประกาศมาตรการอัดฉีดเงินสภาพคล่องพิเศษรอบ 2 ของธนาคารกลางสหรัฐ(เฟด) (QE II) ในการประชุมคณะกรรมการนโยบายการเงิน( FOMC )วันที่ 2-3 พ.ย.นี้ 
อย่างไรก็ตาม การเคลื่อนไหวของดัชนีระหว่างวันน่าจะมีความผันผวนสูง เนื่องจากแรงขายทำกำไรสามารถเกิดขึ้นได้ทุกเมื่อ กลยุทธ์การลงทุนช่วงนี้ นักลงทุนควร “เลือกซื้อหุ้นรายตัวที่มีปัจจัยบวกรออยู่” โดยเฉดัชนี เข้าใกล้เป้าหมายปี 2553 ที่ระดับ 1,050 จุดแล้ว ขณะที่เป้าหมายปีหน้าอยู่ที่ 1,150 จุด กลยุทธ์การลงทุนวันนี้แนะนำ “ถือพอร์ตการลงทุนส่วนที่เหลือ &amp; ทยอยขายทำกำไรบริเวณ 1,000 ขึ้นไป” และแนะนำ “ซื้อเก็งกำไรช่วงสั้น”บริษัทปตท.อะโรเมติกส์และการกลั่น( PTTAR )และบริษัทปูนซิเมนต์ไทย(/ SCC)